Vil du bli en TED-talker? Meld deg på Forsker grand prix!

UiB søker ph.d.-kandidater til forskningsformidlingskonkurransen Forsker grand prix. Årets finale finner sted 23. september.

Å delta i Forsker grand prix er en unik sjanse til å kunne utvikle deg som formidler! Som deltaker får du personlig coaching og veiledning av dramapedagog. Det blir fire fellessamlinger i september der man jobber sammen med de andre deltakerne. Samtidig er det en glimrende mulighet til å kunne nå ut til et nytt publikum med din forskning og ditt fagfelt.

Burde ikke flere få vite om hva du forsker på? Det er ingen begrensning på tema og det er mange som er interessert i å vite hva du forsker på, hvorfor og ikke minst hvordan du forsker.

Tidligere deltakere i Forsker grand prix melder tilbake om økt oppmerksomhet om sitt fagfelt. I tillegg har de blitt mer sikker på seg selv i formidlingssituasjoner, som f.eks. i undervisning, på konferanser, når de har holdt populærvitenskapelige foredrag eller vært i kontakt med media. Deltakelse i Forsker grand prix kan også gi uttelling i ph.d.-graden.

Påmeldingsfristen er 15. mai!

Lenke til påmelding: <http://www.forskningsdagenebergen.com/pamelding-forsker-grand-prix-2/>

Ta gjerne kontakt dersom du har spørsmål! Spør meg, eller kontakt leder for Forskningsdagene i Bergen, Silje Vik Pedersen: [silje.pedersen@uib.no<mailto:silje.pedersen@uib.no](mailto:silje.pedersen@uib.no%3cmailto:silje.pedersen@uib.no)>

Vennlig hilsen

Ingeborg Revheim

Kommunikasjonsavdelingen

Universitetet i Bergen

Tlf: 55 58 90 40/975 16 025

www.uib.no<http://www.uib.no>

Retningslinjer for å delta i Forsker grand prix (FGP):

Forsker grand prix Bergen skal ha ti ph.d.-kandidater som deltakere. Deltakerne trenger ikke å ha kommet så langt i sin forskning at de har trukket konklusjonene av arbeidet sitt, men skal minimum være i stand til å presentere forskningsprosessen sin på en god måte. I utvelgelsen av deltakerne legger vi vekt på den enkeltes motivasjon og den faglige bredden blant deltakerne i konkurransen.

Deltakerne må regne med å bruke en god del tid på konkurransen. Kandidatene skal ikke ha disputert før konkurransen finner sted.

Se filmsnutt med tidligere deltakere og les mer om Forsker grand prix på Forskningsdagene i Bergens hjemmeside: <http://www.forskningsdagenebergen.com/forsker-grand-prix-2/>

Se fjorårets finale i Bergen: <http://tv.nrk.no/serie/kunnskapskanalen/MDFP15002914/27-12-2014>